Aneggaru-agi d ameqqran n wexxam, ulac axeddim, ulac agerdas, yeker-d s lefcuc d lɛez ɣas akken mazal baba-s yedder maca yekkes leqder fell-as, yexdem lbaṭel di wetma-s ur as-yebɣi ara ad tidir di tlelli, yettasem deg-s. Maca asmi i as-zewǧen imawlan-is akken ad iseggem tikli-s, tagara wwin-as-d tameṭṭut i as-yerran tabarda. Acu kan gma-s amectuḥ Yugurten (jigu) yezga ɣer tama-s, d netta i as-yeṭṭfen afus akken ad tekcem ɣer tseddawit. D aqcic yeɣran yefhem yettwali d akken tameṭṭut ɣur-s izerfan am nettat am wergaz ulac amgired ger-asen.